Birmingham

Dinas fawr yn sir Gorllewin Canolbarth Lloegr, yn rhanbarth Gorllewin Canolbarth Lloegr, yw Birmingham.British Place Names; adalwyd 26 Awst 2020 Fe'i lleolir mewn ardal di-blwyf ym mwrdeistref fetropolitan Dinas Birmingham.

Datblygodd yn y Chwyldro Diwydiannol, ond mae ganddi gwreiddiau yn yr Oesoedd Canol.  Rhoddwyd statws dinesig swyddogol iddi yn 1889. Yng Nghyfrifiad 2011 roedd gan ardal adeiledig Birmingham boblogaeth o 1,085,810.City Population; adalwyd 26 Awst 2020 Birmingham yw dinas ail fwyaf y Deyrnas Unedig ar ôl Llundain, ac mae hi'n ffurfio rhan sylweddol o ardal ddinesig Gorllewin Canolbarth Lloegr, a oedd â chyfanswm o 2,736,460 o bobl yn byw yno yn 2011City Population; adalwyd 26 Awst 2020 ac chynhwysa nifer o drefi a dinasoedd cyfagos megis Solihull, Wolverhampton a threfi'r  Black Country. Ceir nifer o barciau a chamlesi yn y ddinas.  Yn ystod yr Ail Ryfel Byd, hi oedd y ddinas Seisnig a effeithwyd yn fwyaf gan yr ymgyrch bomio Almeinig.

Yn ystod y Chwyldro Diwydiannol roedd y ddinas yn ganolbwynt y chwyldro yn Lloegr, ac o ganlyniad gelwir Birmingham yn "weithdy'r byd" a "dinas o fil o grefftau".[http://icbirmingham.icnetwork.co.uk/mail/news/columnists/goldberg/tm_objectid=16955982&method=full&siteid=50002&headline=decline-of-the-city-of-a-thousand-trades-name_page.html "Decline of the city of a thousand trades", Birmingham Mail, 17 Ebrill 2006. Adalwyd 2 Awst 2006 Er i bwysigrwydd Birmingham fel dinas ddiwydiannol leihau, mae wedi datblygu i fod yn ganolfan fasnachol genedlaethol, ac fe'i henwyd yr ail le gorau yn yr Deyrnas Unedig i leoli busnes a'r 14eg yn Ewrop gan Cushman & Wakefield yn 2009.Birmingham, biggest mover in European league table, second to London for UK business  6 Hydref 2009. Anna Blackaby Hyhi yw'r ddinas bedwaredd fwyaf o ran y nifer o ymwelwyr o dramor sy'n mynd yno hefyd.National Statistics Online - International Visits. Adalwyd ar 2009-07-19. Cyhoeddwr:ONS 

Yn 2007, rhoddwyd Birmingham yn ddinas 55ed hawsaf i fyw ynddi yn y byd a'r ail ddinas hawsaf i fyw ynddi yn y Deyrnas Unedig, yn ôl Rhestr Mercer o safonau byw rhyngwladol. Mae gan Birmingham yr economi dinesig ail fwyaf yn y Deyrnas Unedig, a chyrhaeddodd rif 72nd yn y byd yn 2008.https://www.ukmediacentre.pwc.com/imagelibrary/detail.asp?MediaDetailsID=1562

Gelwir pobl o Birmingham yn 'Brummies', term sy'n tarddu o ffugenw'r ddinas - 'Brum'. Daw hyn o enw tafodieithol y ddinas, Brummagem,Brummagem Worldwidewords.com 13 Rhagfyr 2003. Adalwyd ar 7 Mehefin 2008 a allai fod wedi dod o un o enwau blaenorol y ddinas, 'Bromwicham'. Mae yna dafodiaith ac acen Brummie unigryw gan drigolion y ddinas, sy'n wahanol i'r hyn a geir yn y Black Country cyfagos. Mae'n bosib fod yr enw'n cyfeirio at lwyth Celtaidd a drigai yma yn amser y Rhufeiniaid gan iddyn nodi'r ystyr fel "cartref  llwyth y Beorma" ("homestead/village of Beorma's people'") Gwefan Prifysgol Nottingham; adalwyd 05 Mawrth 2013

Enwogion
Jeffery Farnol (1878-1952), nofelydd
Tony Hancock (1924-1968), comediwr
Jenny Joseph (g. 1932), bardd
Jasper Carrott (g. 1945), comediwr a cherddor
Robin Nedwell (1946-1999), actor
Carl Palmer (g. 1954), cerddor

Cyfeiriadau

Dolen allanol
  www.birmingham.gov.uk Gwefan swyddogol Dinas Birmingham


Categori:Dinas Birmingham
Categori:Dinasoedd Lloegr
Categori:Trefi Gorllewin Canolbarth Lloegr